ДощIэж, дропагэ
Налшык къалэ администрацэр, Къалэн куэд зыгъэзащIэ Къэбэрдей-Балъкъэр щIалэгъуалэгъуалэ центрыр, «Урысей зэкъуэтым и щIэблэ» урысейпсо жылагъуэ зэгухьэныгъэм и щIыналъэ къудамэр зэщIыгъуу «ДощIэж. Дропагэ» псапащIэ Iуэхур мазаем и 21-м ирагъэкIуэкIащ.
Апхуэдэ Iуэхугъуэхэр республикэм и куей зэмылIэужьыгъуэхэм къыщызэрагъэпэщащ, абы хэтащ цIыху 50-м щIигъу. КъищынэмыщIауэ, зэхыхьэхэм я гуапэу зыкърагъэхьэлIащ къалэм и щIалэгъуалэ советым хэтхэм, республикэм и жылагъуэ зэгухьэныгъэхэм щыщхэм. Гуп-гупу зызыгуэша щIалэгъуалэм ягъэкъэбзащ къалэм дэт фэеплъхэр, «Затишье» хьэблэм щыIэ кхъэм ит сынхэр.
Мы Iуэху щхьэпэм хэтахэр Хэку зауэшхуэм и ветеранхэм я деж кIуэурэ махуэ лъапIэмкIэ ехъуэхъуащ, «Урысей зэкъуэт» политикэ партым и Къэбэрдей-Балъкъэр щIыналъэ къудамэмрэ Ветеранхэм я совету Налшык щыIэмрэ зэхуахьэса саугъэтхэмкIэ нэхъыжьхэр ягъэгуфIащ.
КъаIэта Iуэхур хуабжьу сэбэпщ зи щIалэгъуэр хэкупсэу, лъахэм лъагъуныгъэ хуаIэу, нэхъыжьым пщIэ хуащIу къэгъэтэджынымкIэ. Ди жагъуэ зэ- рыхъущи, кхъахэ хъуауэ зыкIэлъымыплъыж сын куэд диIэщи, ахэр гулъытэншэу къэдгъанэ хъунукъым.
Джэдгъэф Маринэ.
